पूर्व की अपेक्षा इस बार नगरपालिका के लोगों में मतदान को लेकर खासा उत्साह दिखा। सुबह से लगी लंबा लाइन दोपहर में थोड़ी हल्की हुई तो शाम को एक बार फिर मतदाता वोट देने बूथ पर पहुंचे। इस बार महिलाएं भी घर की दहलीज पारकर जोश-खरोश के साथ वोट देने निकली। मतदान के अखिरी चरण में उस समय अफरा-तफरी मच गई जब आंधी आ गई। धूल भरी आंधी से बचने के लिए लोग इधर-उधर भागने लगे। हालांकि भागने वालों में सबसे आगे पुलिस के जवान थे। अंसार गर्ल्स कालेज के बूथ पर एक सभासद प्रत्याशी ने एसओ मुबारकपुर पर आरोप लगाया कि उनके वोटरों को फर्जी बताते घर के अंदर घुसकर हिरासत में लिया। जबकि पकड़े गए लोगों के परिजन और उनके समर्थक उम्मीदवार इस कार्यवाही को दमनकारी बताया। उधर थानाध्यक्ष अशोक यादव ने इस संबंध में बताया कि शांति व्यवस्था में खलल डालने वालों पर कार्रवाई हुई है। चुनाव के दौरान मुख्य विकास अधिकारी के साथ क्षेत्राधिकारी सदर बराबर चक्रमण करते रहे।